ΓΡΑΠΤΗ ΕΡΩΤΗΣΗ E-0456/01

υποβολή: Cristiana Muscardini (UEN) και Gianfranco Fini (UEN) προς την Επιτροπή

(19 Φεβρουαρίου 2001)

Θέμα: Διατροφική ασφάλεια, καθυστερήσεις και συνενοχές

Μετά από την κοινοποίηση των ανησυχητικών νέων που αφορούν την ασθένεια των τρελών αγελάδων και τις δικαιολογημένες ανησυχίες της κοινής γνώμης, οι έλεγχοι των ειδών διατροφής εντάθηκαν με κάποια ωστόσο καθυστέρηση.

Ο ιταλικός τύπος, αναφερόμενος σε έρευνες που πραγματοποιήθηκαν από τιςπηρεσίες καταπολέμησης της απάτης (NAS) δήλωσε ότι το ένα τρίτο των ελεγχθέντων προϊόντων δεν ήταν συμβατό με τις ισχύουσες διατάξεις. Η ανησυχητική κατάσταση στον τομέα της διατροφικής ασφάλειας η οποία ταλανίζει την Ευρώπη εδώ και μερικά χρόνια δημιουργήθηκε από την Σπογγώδη Εγκεφαλοπάθεια των Βοοειδών (ΣΕΒ) που ανακαλύφθηκε στη Μεγάλη Βρετανία, από τα εκτρεφόμενα στο Βέλγιο και την Ολλανδία πουλερικά που είχαν μολυνθεί από τη διοξίνη από τα χοιρινά στη διατροφή των οποίων είχαν προστεθεί αντιβιοτικά και τούτο στα πλαίσια μιας κατάφωρης παραγνώρισης των κοινοτικών διατάξεων.

Η επικαιρότητα είναι γεμάτη με νέα σκάνδαλα ΣΕΒ που έρχονται στο φως στη Γαλλία, τη Γερμανία και την Ιταλία, με σκάνδαλα γύρω από την παραγωγή, την πώληση και την εξαγωγή απαγορευμένων ζωικών αλεύρων εκ μέρους της Μεγάλης Βρετανίας και άλλων κοινοτικών χωρών με την καθυστέρηση της Επιτροπής να προσδιορίσει τα μέρη του σφαγέντος ζώου που δεν πρέπει να εισέλθουν στην αγορά καθώς και στον προσδιορισμό των κυρώσεων που πρέπει να επιβληθούν στα κράτη τα οποία για λόγους μη πραγματοποίησης ελέγχων ή για λόγους συγκάλυψης άφησαν να συνεχίζεται η παραγωγή και η πώληση διατροφικών προϊόντων που είναι επιβλαβή για τηνγεία και προκαλούν αθεράπευτες ασθένειες.

Ενώπιον της καταστάσεως αυτής ερωτάται η Επιτροπή:

1. ποίοι είναι οι λόγοι για τους οποίους καθυστερεί η δημιουργία τηςπηρεσίας διατροφικής ασφαλείας που πρότεινε η Επιτροπή στην αρχή της εντολής της, πρόταση που έτυχε τηςποστήριξης του Κοινοβουλίου·

2. εν αναμονή της έναρξης λειτουργίας τηςπηρεσίας για τη διατροφική ασφάλεια να δημιουργήσει μια νέα task-force για την παρακολούθηση του προβλήματος, να καταγγείλει τις απάτες και να ετοιμάσει έναν κώδικα συμπεριφοράς για τους καταναλωτές σε όλη την Ένωση που θα διανεμηθεί με τη βοήθεια των μαζικών μέσων ενημέρωσης και θα βοηθήσει τους καταναλωτές να αγοράζουν είδη διατροφής που δεν θέτουν σε κίνδυνο τηνγεία τους, να κινήσει μια διαδικασία παράβασης κατά των κρατών μελών που δεν εφαρμόζουν τα κοινοτικά μέτρα, συμπεριλαμβανομένης και της Ιταλίας που έχουν παραβιάσει τους στοιχειωδέστερους κανόνες προστασίας του καταναλωτή, να προτείνει στα κράτη μέλη την πραγματοποίηση ριζικών και εκτεταμένων ελέγχων προσδιορίζοντας συγκεκριμένους χρόνους παρουσίασης των αποτελεσμάτων των ελέγχων αυτών, βάσει των οποίων θα ληφθούν μέτρα για να παρεμποδισθεί η εμπορία στην Ένωση ή η εξαγωγή σε χώρες μη μέλη της Ενώσεως επιβλαβών προϊόντων οιουδήποτε τύπου που έχουν σχέση με τον τομέα της διατροφής.

Απάντηση του κ. Byrne εξ ονόματος της Επιτροπής

(6 Απριλίου 2001)

Η Επιτροπή από την πλευρά της δεν έχει σημειώσει καμία καθυστέρηση σε ό,τι αφορά την ίδρυση της Ευρωπαϊκής Υπηρεσίας Τροφίμων (ΕΥΤ). Στις 12 Ιανουαρίου 2000, η Επιτροπή δημοσίευσε Λευκό Βιβλίο για την ασφάλεια των τροφίμων, στο οποίο πρότεινε την ίδρυση της ΕΥΤ. Το Ευρωπαϊκό Συμβούλιο έδωσε την πρώτη του συνεισφορά τον περασμένο Ιούνιο και το Κοινοβούλιο (έκθεση Bowis) εξέδωσε γνώμη στις 25 Οκτωβρίου 2000. Δύο εβδομάδες αργότερα, στις 8 Νοεμβρίου 2000, η Επιτροπήπέβαλε την επίσημη νομοθετική της πρόταση στο Συμβούλιο και στο Κοινοβούλιο. Μετά τα συμπεράσματα του Ευρωπαϊκού Συμβουλίου στη Νίκαια, η Επιτροπή καταβάλλει τη μέγιστη προσπάθεια προκειμένου η ΕΥΤ να αρχίσει να λειτουργεί στις αρχές του 2002.

Ανεξάρτητα από την ίδρυση της ΕΥΤ, η Επιτροπή μεριμνά ώστε η προτεινόμενη νομοθεσία της να περιλαμβάνειψηλού επιπέδου προστασία τηςγείας των καταναλωτών. Ένα αναλυτικό νομοθετικό πρόγραμμα περιγράφεται στο Λευκό Βιβλίο για την ασφάλεια των τροφίμων. Τα μέτρα βασίζονται στη γνώμη της Επιστημονικής Συντονιστικής Επιτροπής και των οκτώ κλαδικών επιτροπών, και φυσικά ενημερώνονται προκειμένου να συνεκτιμώνται τα νέα επιστημονικά δεδομένα. Η Επιτροπή δίνει ιδιαίτερη έμφαση στην ανάγκη να εξασφαλίζεται η ορθή εφαρμογή των μέτρων σε όλα τα κράτη μέλη. Για τον σκοπό αυτό, όσον αφορά το θέμα της σπογγώδους εγκεφαλοπάθειας των βοοειδών (ΣΕΒ), οι επιθεωρήσεις του Γραφείου Τροφίμων και Κτηνιατρικών Θεμάτων πρόσφατα αυξήθηκαν, ενώ θα δοθεί ιδιαίτερη προσοχή στην ορθή εφαρμογή της απαγόρευσης ορισμένων ζωοτροφών και των μέτρων που εγκρίθηκαν πρόσφατα για την απομάκρυνση των ειδικώνλικών κινδύνου και για τους ελέγχους.

Η Επιτροπή δίνει μεγάλη σημασία στην καταπολέμηση της απάτης και οποιασδήποτε άλλης παράνομης δραστηριότητας που θίγει τον κοινοτικό προϋπολογισμό. Για να ενισχύσει τα μέσα που διαθέτει για την καταπολέμηση της απάτης, η Επιτροπή έχει ιδρύσει την Ευρωπαϊκή Υπηρεσία Καταπολέμησης της Απάτης (OLAF) με την απόφασή της ΕΚ, ΕΚΑΧ, Ευρατόμ 99/352 της 28ης Απριλίου 1999(1). Η OLAFποβάλλει ετήσιες εκθέσεις για περιπτώσεις απάτης και είναι διαθέσιμη για παροχή συμβουλών στο κοινό στην εξής διεύθυνση στο Διαδίκτυο: http://europa.eu.int/comm/anti_fraud/documents/rapport_en.pdf

Με γνώμονα την εγγύηση της ασφάλειας των καταναλωτών και με σκοπό την αύξηση των γνώσεων και της ευαισθητοποίησης του κοινού σε αυτό το θέμα, η Επιτροπή εδώ και τρία χρόνια χρηματοδοτεί την εκστρατεία για την ασφάλεια των τροφίμων, που είναι αφιερωμένη στην ενημέρωση των καταναλωτών και, πρώτα απ' όλα, στην εκπαίδευση σε θέματα ασφάλειας των τροφίμων.

Σε περίπτωση που ένα κράτος μέλος δεν συμμορφωθεί με μια απαίτηση της κοινοτικής νομοθεσίας και δεν αναλάβει εγκαίρως δράση για την επανόρθωση της κατάστασης, η Επιτροπή μπορεί να προσφύγει στο Δικαστήριο σύμφωνα με το άρθρο 226 (πρώην άρθρο 169) της συνθήκης ΕΚ. Η Επιτροπή στο παρελθόν έχει προσφύγει στο Δικαστήριο σε πολλές περιπτώσεις μη συμμόρφωσης με τους κανόνες για την προστασία της δημόσιαςγείας και τηςγείας των ζώων και θα εξακολουθήσει να εφαρμόζει την ίδια τακτική.

(1) ΕΕ L 136 της 31.5.1999.